L 28/18
ET
Euroopa Liidu Teataja
31.1.2023
Artikkel 10
Püügikoormuse piirangud ICESi 7.e rajoonis 1.
Artikli 1 lõike 2 punktis b osutatud ajavahemike osas on II lisas esitatud õiguste ja kohustuste tehnilised aspektid, mis on seotud hariliku merikeele varu majandamisega ICESi 7.e rajoonis. 2.
Komisjon võib vastu võtta rakendusakti, millega ta eraldab II lisa punkti 7.4 kohase taotluse esitanud liikmesriigile II lisa punktis 5 osutatud päevadele lisaks täiendava arvu merepäevi, mille jooksul võib liikmesriik oma lipu all sõitval kalalaeval lubada viibida ICESi 7.e rajoonis, kui laeva pardal on mõni kindlaksmääratud püügivahenditest.
Komisjon võtab sellise rakendusakti vastu kooskõlas artikli 57 lõikes 2 osutatud kontrollimenetlusega. 3.
Komisjon võib vastu võtta rakendusakti, millega ta eraldab taotluse esitanud liikmesriigile ajavahemikul 1. veebruarist 2023 kuni 31. jaanuarini 2024 lisaks II lisa punktis 5 osutatud päevadele kuni kolm päeva, mille jooksul võib kalalaev viibida ICESi 7.e rajoonis tõhustatud teadusliku vaatlemiskava alusel, nagu on osutatud II lisa punktis 8.1.
Kõnealune eraldis põhineb nimetatud liikmesriigi poolt II lisa punkti 8.3 kohaselt esitatud kirjeldusel ning selle esitamisele järgneval konsultatsioonil STECFiga.
Nimetatud rakendusakt võetakse vastu kooskõlas artikli 57 lõikes 2 osutatud kontrollime­ netlusega.
Artikkel 11
Hariliku huntahvena püüki ICESi 4.b, 4.c ja 6.a rajoonis ning ICESi 7. alapiirkonnas käsitlevad meetmed 1.
Keelatud on liidu kalalaevade ja igasugune kaldalt toimuv töönduslik hariliku huntahvena (Dicentrarchus labrax) püük ICESi 4.b ja 4.c rajoonis ning 7. alapiirkonnas, või kõnealuses piirkonnas püütud hariliku huntahvena pardal hoidmine, ümber laadimine, ümber paigutamine ja lossimine. 2.
Lõikes 1 sätestatud keeldu ei kohaldata kaldalt toimuval töönduslikul püügil kaaspüügina võrku sattunud huntahvena suhtes.
Seda erandit kohaldatakse enne 2017. aastat välja antud rannapüügi lubade suhtes.
Huntahven ei tohi olla tööndusliku rannapüügi sihtliik ja lossida võib üksnes vältimatu kaaspüügina võrku sattunud huntahvenat. 3.
Erandina lõikest 1 võivad liidu kalalaevad 2023. aasta jaanuaris ja alates 1. aprillist kuni 31. detsembrini 2023 ICESi 4.b, 4.c, 7.d, 7.e, 7.f ja 7.h rajoonis püüda, pardal hoida, ümber laadida, ümber paigutada või lossida harilikku huntahvenat, mis on kõnealuses piirkonnas püütud järgmiste püügivahendite abil ja järgmistes kogustes: a) põhjatraaliga (33) püügi korral vältimatut kaaspüüki mitte rohkem kui 3,8 tonni kalalaeva ja aasta kohta ning 5 % asjaomase kalalaeva poolt ühe püügireisi ajal püütud ja pardal hoitavate mereorganismide kogupüügi kaalust; b) noodaga (34) püügi korral vältimatut kaaspüüki mitte rohkem kui 3,8 tonni kalalaeva ja aasta kohta ning 5 % asjaomase kalalaeva poolt ühe püügireisi ajal püütud ja pardal hoitavate mereorganismide kogupüügi kaalust; c) õngekonksude ja -nööridega (35) püügi korral mitte rohkem kui 6,2 tonni kalalaeva kohta; d) vainakkevõrkudega (36) püügi korral vältimatut kaaspüüki mitte rohkem kui 1,6 tonni kalalaeva kohta.
Esimese lõigu punktis c sätestatud erandeid kohaldatakse selliste liidu kalalaevade suhtes, mille kohta on ajavahemikul 1. juulist 2015 kuni 30. septembrini 2016 registreeritud hariliku huntahvena püük õngekonksude ja -nööridega.
(33) (34) (35) (36)
Kõik põhjatraali tüübid (OTB, OTT, PTB, TBB, TBN, TBS ja TB).
Kõik noodatüübid (SSC, SDN, SPR, SV, SB ja SX).
Kogu õngejadade või ritvõngedega kalapüük (LHP, LHM, LLD, LL, LTL, LX ja LLS).
Kõik vainakkevõrgud ja lõkspüünised (GTR, GNS, GNC, FYK, FPN ja FIX).